CELEX: 62009CJ0202
Language: sk
Date: 2009-11-26 00:00:00
Title: Rozsudok Súdneho dvora (ôsma komora) z 26. novembra 2009. # Komisia Európskych spoločenstiev proti Írsku. # Nesplnenie povinnosti členským štátom - Smernica 2006/24/ES - Elektronické komunikácie - Ochrana súkromia - Uchovávanie údajov vytvorených alebo spracovaných v súvislosti s poskytovaním elektronických komunikačných služieb - Neprebratie v stanovenej lehote. # Vec C-202/09.

Rozsudok Súdneho dvora (ôsma komora) z 26. novembra 2009 – Komisia/Írsko
      (vec C‑202/09)
      „Nesplnenie povinnosti členským štátom – Smernica 2006/24/ES – Elektronické komunikácie – Ochrana súkromia – Uchovávanie údajov vytvorených alebo spracovaných v súvislosti s poskytovaním elektronických komunikačných služieb – Neprebratie v stanovenej lehote“
      1.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 226 ES) (pozri bod 10)
      2.                     Členské štáty – Povinnosti – Vykonanie smerníc – Nesplnenie povinnosti – Odôvodnenie založené na vnútroštátnom poriadku –
            Neprípustnosť (článok 226 ES) (pozri bod 11)
      Predmet
      
         
               Nesplnenie povinnosti členským štátom – Neprijatie v stanovenej lehote ustanovení potrebných na dosiahnutie súladu so smernicou
                  Európskeho parlamentu a Rady 2006/24/ES z 15. marca 2006 o uchovávaní údajov vytvorených alebo spracovaných v súvislosti s poskytovaním
                  verejne dostupných elektronických komunikačných služieb alebo verejných komunikačných sietí a o zmene a doplnení smernice
                  2002/58/ES (Ú. v. EÚ L 105, s. 54)
               
            Výrok
      
         
                  1.
               
               
                  
               
               
                  	Írsko si tým, že neprijalo v stanovenej lehote všetky zákony, iné právne predpisy a správne opatrenia potrebné na dosiahnutie
                     súladu so smernicou Európskeho parlamentu a Rady 2006/24/ES z 15. marca 2006 o uchovávaní údajov vytvorených alebo spracovaných
                     v súvislosti s poskytovaním verejne dostupných elektronických komunikačných služieb alebo verejných komunikačných sietí a o zmene
                     a doplnení smernice 2002/58/ES, nesplnilo povinnosti, ktoré mu vyplývajú z tejto smernice.
                  
               
            
         
                  2.
               
               
                  
               
               
                  	Írsko je povinné nahradiť trovy konania.